# data[].attributes.headline
Közösségi média használata az oktatásban

# data[].attributes.subject
Közösségi média használata az oktatásban

# data[].attributes.body
Utolsó feladatként körülnéztem a közösségi oldalak funkciói között, hogy melyeket lehetne esetleg bevonni a tanításba.
Választásom a "jó öreg" Facebookra esett, mivel 13 év felett, illetve sokszor az alatt is, a legtöbb diáknak már van profilja, rendszeresen használja a Facebookot, így gyakorlatilag ez egy könnyen hozzáférhető médium.

Számos más funkciója mellett az egyik legjobb dolog, hogy mindenki találhat az érdeklődésének megfelelő csoportokat, ahol tágíthatja  a látókörét, vagy akár művelődhet is. Ezt nyilván óvatosan kell kezelni, nem árt, ha megszűrjük az információkat, és nem hiszünk el mindent, amit ott olvasunk.

Most a biológia területéhez válogattam néhány csoportot, a kedvenceim a Növény- és Gombahatározó csoportok:
https://www.facebook.com/groups/novenyhatarozo/
https://www.facebook.com/groups/gombahatarozo/

Ez a két csoport komoly ismeretekkel rendelkező szakembereket, hobbikertészeket tömörít, ennek ellenére szívesen ajánlanám a diákjaimnak is. Ha határozni még nem is tudnak, de kérdéseket tehetnek fel, számukra érdekes, a környezetükben található növényeket, gombákat tanulmányozhatnak, információkhoz juthatnak a határozásukról.

Kiegészítésként pedig mutatok még egy applikációt, ami a botanika iránt érdeklődőket megfoghatja, ez pedig nem más, mint a Pl@ntnet. Érdekessége, hogy elég egy fényképet készíteni a határozandó növényről, és a feltöltés után azonnal megkapjuk a lehetséges megfejtéseket, amelyek közül kiválaszthatjuk azt, amelyikre a mi növényünk a leginkább hasonlít.

# data[].attributes.body
Kocsár Miklós által megzenésítve meghallgatható a Magyar Rádió Gyermekkórusának előadásában: https://www.youtube.com/watch?v=ORGwhYhUdi8

# data[].attributes.headline
Kalandozások a telefonos applikációk világában

# data[].attributes.subject
Kalandozások a telefonos applikációk világában

# data[].attributes.body
Az elmúlt napokban kerestem azt az applikációt, amelyik megfelelő mértékben bevonja és lehetővé teszi a mobiltelefonok használatát egy átlagos tanóra keretein belül, mivel fontosnak tartom, hogy a modern technika adta lehetőségeket kihasználjuk inkább, minthogy feleslegesen száműzzük őket a teremből.
Igyekeztem olyat választani, ami kellőképpen leköti a diákokat, illetve a kezelőfelülete felhasználóbarát, és nem foglal sok helyet a készüléken.

A választásom a Socrative-re esett, amelynek két változata elérhető a Google Play Store-ban, a Socrative Student a diákok és a Socrative Teacher a tanár számára.

Mi mindenre használható az alkalmazás?
Például feldobhatja a hangulatot az órán, mivel így vitásabb, eldöntendő kérdésekben a diákok könnyen és gyorsan nyilváníthatnak véleményt, és az a tanár számára azonnal, például százalékos arány formájában látható is lesz.

Tanárként egyszerűen feltehetünk kérdéseket megadott választási lehetőségekkel, majd saját telefonunkon nyomonkövethetjük a kialakuló eredményt.

Azt gondolom, ez a módszer feleltetésre, számonkérésre kevésbé alkalmas, de izgalmas lehet, ha tét nélkül kívánjuk felmérni a diákok tudását (esetleg anonim módon), vagy egyszerűen csak kíváncsiak vagyunk arra, hogy mit gondolnak egyes helyzetekről.

# data[].attributes.body
1. feladat
https://learningapps.org/display?v=pbpbqa12a18

2. feladat
https://docs.google.com/forms/d/e/1FAIpQLScMCSfvewesQeSskiZE6_BOrmsMpojOL6oA0aMSII8fGT8iHw/viewform?usp=sf_link

3. feladat

Hallgassuk meg Kodály nőikari Nagyszalontai köszöntőjét!

4. feladat

Serkenj fel, kegyes nép kezdetű népdal megtanulása és eléneklése.

5. feladat

https://learningapps.org/display?v=pi71is32518&fbclid=IwAR2BybwytV48quQ4_r2wGGXN-vIPBI05hYLwTrwJcwuWyM4GgUM1pDuuuD4

6. feladat

https://learningapps.org/display?v=pqag68epc18

Segítség:

http://www.bacstudastar.hu/kodaly-zoltan-lexikon

http://www.krg.hu/frame/e_szertar/doc/enekzene/01.pdf

http://www.kotta.info/hu/product/1103/BARTOK-BELA-Gyermek-es-noikarok

# data[].attributes.attachment_link.description
Provided to YouTube by Hungaroton Nagyszalontai köszöntő · Zoltán Kodály · Ilona Andor · "Kodály" Chorus of the Klára Leöwey Secondary School Choral Works 2. - Children Choruses ℗ 1967 HUNGAROTON RECORDS LTD. Released on: 1967-03-28 Auto-generated by YouTube.

# data[].attributes.headline
Közös kincskeresés a karácsonyra hangolódva

# data[].attributes.subject
Közös kincskeresés a karácsonyra hangolódva

# data[].attributes.body
Ahogy közeledünk az év végéhez, nem árt, ha van a tarsolyunkban egy kis meglepetés a diákjaink számára.

Egy játékos feladatsorral ők is lazíthatnak kicsit, hiszen a szokásostól eltérő módon, nem frontális oktatással sajátítják el a tananyagot, hanem maguk állítják össze azt. Erre nagyon jó lehetőséget ad egy webquest, ahol egy előre kitalált feladatsoron mennek végig a gyerekek, komplex instukciókkal ellátva, a megoldás azonban az ő kezükben van, nekik kell összerakni, formába önteni a szerzett információkat. A megoldás sokféle lehet, de szorosan kapcsolódik majd a témához, így nehéz nagyon eltévedni. A módszer egyfajta irányított projektmunka, de itt világosak a lépések, az értékelés módszerei.

Természetesen a helyes megfejtők, és legkreatívabb megoldások jutalmat kapnak, ami akár tárgyi, akár élmény-, vagy kedvezmény-jellegű is lehet.

Az ünnepre hangolódás jegyében készült ez a kis kreatív webquest, melyet Rebekával közösen hoztunk létre: https://sites.google.com/site/tanitsengemenekelni/

# data[].attributes.body
Újabb kedvencem kerül ma bemutatásra, ez pedig nem más, mit a www.learningapps.com , amely felületen kiváló rövid feladatokat  - úgynevezett tankockákat - lehet létrehozni, amelyeket együtt, mobiltelefon, vagy interaktív tábla segítségével is megoldhatunk, de ugyanígy alkalmasak otthoni tanulásra is.

Rövid regisztrációt követően bárki elkészítheti a saját tankockáit, és válogathat mások elkészült műveiből is. Bíztassuk a gyerekeket saját kockák megalkotására, hiszen már eközben is elsajátíthatják a tananyag egy részét. Az elkészítésben sablonok lehetnek segítségünkre, de a vaiációk számának csak a fantázia szabhat határt. A linkek ugyan kissé bonyolultak, de QR-kód készítésére is van lehetőség.

A móka kedvéért álljon itt most a másik szakomhoz, a biológiához kapcsolható tankocka, melyet a www.bit.ly/tankocka13 linken érhettek el, de alul beágyazva is megtaláljátok.

Próbáljátok hát ki magatokat, lássuk, ki ismeri fel hüvelyes növényeket!

# data[].attributes.attachment_link.description
Párosítsd össze a hüvelyes növényeket magyar elnevezésükkel! Figyeld meg a növények levelét, virágát és termését (ha van).

# data[].attributes.body
Nagyban egyszerűsíthetjük a mindennapjainkat egy iskolában, ha modernizáljuk például a számonkérést.

Jelenlegi oktatási rendszerünkben ez a fajta reflexió nem hagyható el, ergo dolgozatot íratni, értékelni, jegyet adni muszáj.

Sok egyéb előnye mellett úgy látom, hogy egy online teszt felkeltheti a diák figyelmét, hiszen ez sem más, mint egyfajta "játék", sőt, akár imponálhat is neki, hogy a kőkorszaki papírformát hanyagolva, akár az okostelefonján is megírhatja a témazáró dolgozatot. Nyilván ez rejt magában veszélyeket, de ugye, aki akar, az minden körülmények között képes puskázni..

Emellett az online tesztek bármikor módosíthatók, a kifejtős kérdések kivételével gombnyomásra kijavíthatóak, és mindeközben spórolunk a papírral, a festékkel is, ezzel védve a környezetet.

Online számonkérésre specializált felület pl. a www.redmenta.com is, ahol a diákok pillanatok alatt kikereshetik és megírhatják a dolgozatot.

Összeállítottam egy kis ízelítőt, amit egy nyolcadikos osztály népzenei témazárójának is megfelelhet. Direktcíme: Népzenei összefoglaló. Válogattam a különböző kérdéstípusokból, az esszétől kezdve a sorrendbe állításon keresztül megtalálható benne minden. Próbáljátok ki bátran!

# data[].attributes.attachment_link.title
Redmenta - az intelligens oktatási asszisztens

# data[].attributes.attachment_link.description
A Redmenta egy olyan feladatlapkészítő alkalmazás, amely megkönnyíti és gyorsabbá teszi az oktatók munkáját. Kezelése gyors és egyszerű.

# data[].attributes.body
Gondolom nem vagyok egyedül, ha bevallom, kedvelem a Google-t és az újabbnál újabb, egyre inkább felhasználóbarát applikációit. Ami a levelezőrendszerrel kezdődött nálam, ma már kibővült, napi szinten használom a naptárat, a drive-ot, a térképet, hogy a többit ne is említsem, így kézenfekvőnek tűnt, hogy meginvitáljam Google-barátomat az osztályterembe is. Ki tudta, hogy vannak kimondottan tanárok számára készített alkalmazások?! Valaki? Na, hát, legalább nem vagyok egyedül..

Van olyan a sorban, amit kimondottan diákok-tanárok számára hoztak létre, mint például a Google Classroom, de ezen kívül is akad, amit hazsnosíthatunk. Bebarangolhatjuk a tananyaghoz kötődő helyszíneket a Google Maps-szel, anyagokat oszthatunk meg a Drive-on, de ugyanígy hasznos lehet a legújabb kedvencem, a Google Tudós (Scholar).

A Scholar tulajdonképpen a klasszikus Google kereső testvére, csakhogy itt az eredményt nem a hiperlinkek fényében kapjuk meg, hanem aszerint, hogy mások milyen gyakran hivatkoznak az adott anyagra. A felület 2004-től él, lassan 15 év alatt elérte, hogy gyakorlatilag minden online folyóirat, publikáció, tudományos munka megtalálható benne. Mivel használata megegyezik a klasszikus Google-kereső használatával, könnyű lehet rábírni a diákokat, hogy egy-egy házi dolgozat, projekt, vagy egyéb feladat ekészítéséhez inkább ezt részesítsék előnyben, így nagyobb eséllyel találhatnak szakszerű, hiteles forrásokat, mint a klasszikus keresőben.

A Scholar-ban izgalmas módon szűkíthetőek a keresés feltételei is, nem csak a beírt kulcsszavakkal, hanem egyedileg beállított szempontok (szerző, kiadás éve, stb.) alapján is.

Hátrányai közé tartozik, természetesen, hogy csak az online elérhető tartalmakból csemegézhetünk, de a folyamatos digitalizációnak köszönhetően a tárház napról-napra bővül.

Bátran ajánlom, hogy vessük be bármelyik alkalmazást, hiszen a felfedező kedvünkön kívül csak egy Google-fiókra van szükségünk hozzá.

# data[].attributes.body
Sokat gondolkodtam azon az elmúlt hetekben, hogy milyen konkrét változásokra kell felkészülnünk 21. századi tanárként, milyen megváltozott körülményekhez kell alkalmazkodnunk az iskolában. Mi változott a gyerekekben, a szülőkben, a környezetben - így ezzel együtt minek kell megváltoznia bennünk? Nem egyszerű a helyzet, hiszen az oktatási rendszer, amiben nevelkedtünk nem ugyanaz, ahová visszatérünk majd tanítani. Ennek a kérdésnek nyilván rengeteg aspektusa van, de ebben, és a következő néhány bejegyzésben főként arra szeretnék kitérni, hogy milyen hatása van a 21. századi technológiának a klasszikus iskolai oktatásra, illetve, hogy fordíthatjuk ezt előnyünkre.

A zenetanítással, mint minden más gyakorlati tantárgy oktatásával kapcsolatban felmerülhet a kérdés: szükség van-e digitális eszközökre, újhullámos alkalmazásokra az oktatás során? A legtöbb reál- és humán tárgyat sokkal könnyebb ilyen módon modernizálni, mint a kreatív és gyakorlati órákat, mint a képzőművészeti, drámai-, vagy a zenei nevelést.

Nem szabad azonban elzárkózni  a kínálkozó lehetőségek elől. Ma már minden gyerek zsebében ott lapul az okostelefon, aminek használatát tiltani lehet, de nem érdemes. Össze is gyűjtöttem néhány alkalmazást, ahol kamatoztathatjuk ezek használatát. Interaktívvá tehetjük az órákat, a kikérezést a Kahoot!, a Socrative alkalmazásokkal, segíthetjük az otthoni fekészülést a Memrise-sal, a Quizlet-tel. Nem szabad lebecsülni ezeket, hiszen támogatják a játszva tanulást, ami komoly segítség egy kezdő pedagógusnak abban, hogy óráit színesebbé, érdekesebbé tegye.

Végezetül csatolok egy videót, amely ugyan nem a modern eszközök használatát propagálja, de jól bemutatja, hogy tanítás során a "rendhagyó" módszerekkel, mint pl. a projektmunkával néha legalább ugyanakkora fejlődést érhetünk el, mint a hagyományos módszerekkel.

# data[].attributes.attachment_link.description
Education in the 21st Century should include the 4Cs of learning (critical thinking, creativity, collaboration and communication). Equally, it should include deep learning, project work and inquiry based instruction. Children should have the opportunity to be involved in the learning process, contributing through their interests.

# data[].attributes.body
Kedves Látogató! Köszönöm, hogy benéztél. Röviden bemutatkoznék Neked: Detti vagyok, jelenleg harmadéves az ELTE-n, ének-zene osztatlan tanári szakon. Mindig is érdekelt a pedagógia, szívesen foglalkoztam mások tanítgatásával, így találtam meg leendő hivatásomat is. A blogot, amit éppen olvasgatsz kísérleti céllal hoztam létre egy kurzus keretein belül. Az itt közölt kis szösszenetek saját módszereim és eszköztáram bővítését is szolgálják, és persze örülnék, ha ez mások számára is hasznos lehetne. Jó böngészést kívánok! :)